Správa zo zahraničnej pracovnej cesty

1.  Účastník ZPC:
Ing. Danica ZENDULKOVÁ, CVTI SR, Lamačská cesta 8/A, 811 04 Bratislava, vedúca Oddelenia správy a prevádzky portálu, AJ

2.  Zahraničná pracovná cesta:
Česká  republika, Brno, 29. – 30. 5. 2013, Centrum VUT v Brně, Antonínská 548/1, Otevřené repozitáře 2013
hradenie nákladov: 	projekt NISPEZ 

3.  Rámcový program pobytu:

29. 5. 2013 – príchod autobusom do Brna o 12.25, presun z autobusovej stanice  do miesta konania seminára. Program prvého dňa seminára v čase 13.00-17.30 
 
30.5.2013  
9:00-14:00 Program druhého dňa seminára, prednesenie príspevku. Odchod z Brna do Bratislavy autobusom o 15.05.

4.  Stručný priebeh rokovaní, resp. študijného pobytu:
	Seminár sa uskutočňuje každoročne a je určený prevádzkovateľom plnotextových repozitárov na vysokých školách v Českej republike, s dôrazom na problémy najpoužívanejšieho softvéru dSpace.  Organizátormi seminára bola Asociácia knižníc vysokých škôl ČR v spolupráci s Ústrednou knižnicou VUT v Brne. Ústrednou témou tohtoročného seminára bol  Otvorený prístup v kontexte vedeckej komunikácie a jej hodnotenia.  Seminára  som sa zúčastnila na základe pozvania  organizátorov. Cestovné a ubytovanie mi hradil organizátor podujatia. Prednáška, zameraná na medzinárodnú organizáciu EuroCRIS s dôrazom na jej aktivity v oblasti prepojenia inštitucionálnych repozitárov na systémy pre oblasť vedy CRIS, ako aj na výsledky implementácie systému SK CRIS bola zrealizovaná v rámci projektu NISPEZ.

Program 29.5.2013
13:00–15:00 Prosazování politiky otevřeného přístupu v praxi
Úvodní slovo, Mgr. Pavla Rygelová, ÚK VŠB-TUO
Politika otevřeného přístupu na MU a další střípky ze světa OA, RNDr. Miroslav Bartošek, CSc., ÚVT MU
•	Problémy pri nastavovaní zásad napĺňania repozitára prácami zamestnancov VŠ
•	Aspekty uplatňovania Open Access z pohľadu autorského práva a záujmov vydavateľov.

Prosazování OA politiky v praxi: problémy a překážky, Mgr. Iva Burešová, KNAV
•	Všestranná podpora pre  Open Access  na AV ČR
•	Prevádzka repozitára

Auto-archivace v repozitáři DSpace VŠB-TUO, Mgr. Pavla Rygelová, ÚK VŠB-TUO
•	Stratégia napĺňania repozitára plnými textami
•	Potreba evidovania informácií v nadväznosti na systém CRIS
15:30–17:30 Vědecká komunikace, veřejné licence a otevřený přístup
	Akademické psaní a jeho proměny pod vlivem informačních technologií, Mgr. Zuzana Kobíková, Ústav hudební vědy FF MU
•	Teória vedeckej komunikácie a jej nástroje
	
	Veřejné licence a open access, JUDr. Matěj Myška, Ústav práva a technologií, PF MU
•	Právne aspekty Open Access
	
	Diskusia

Program 30.5.2013
09:00–14:00 Repozitáře a systémy pro hodnocení vědeckých výsledků
Novinky v projektu OpenAIRE+, Mgr. Pavla Rygelová, ÚK VŠB-TUO
•	Použitie spoločného formátu pre metadáta
•	Implementácia CERIF-XML pre komunikáciu s informačnými systémami CRIS

DSpace, OBD, WoS: naše první pokusy o propojení, Mgr. Lucie Vyčítalová, UK UPCE
•	Technické detaily prepojenia repozitára pod dSpace, databázy publikačnej činnosti OBD a dát Web of Science. Cieľom je uľahčenie zberu dát o publikačnej činnosti.

Získávání validních metadat do repositáře, Ing. Lukáš Budínský, Knihovna UTB
•	Príspevok detailne opisuje postup pri oprave metadát z rôznych zdrojov pred uložením do repozitára
	
	Jak (ne)hodnotit vědu?, RNDr. Jiří Rákosník, CSc., Matematický ústav AV ČR
•	Príspevok sa venoval novonavrhovanej metodike hodnotenia vedy v ČR

	EuroCRIS: integrované systémy vedeckých informácií pre každého, Ing. Danica Zendulková, Centrum vedecko-technických informácií SR
	DSpace – systém pre otvorený repozitár, Ing. Ivan Masár, Knihovna UTB
•	Príspevok zameraný na vecné aj technické aspekty získavania dát do repozitára dspace
•	Možnosti integrácie dát v repozitári s inými systémami
•	Integrácia s CRIS
	Závěr setkání

5.  Odporúčané závery:
•	Aktívna účasť na seminári propagovala aktivity CVTI SR predovšetkým v oblasti spolupráce s EuroCRIS a nový systém SK CRIS, prevádzkovaný v CVTI SR 
•	V rámci neformálnych konzultácií počas seminára sme sa dohodli na spolupráci a  informovaní o organizovaných podujatiach so zástupcami VŠB Ostrava, MU Brno a UTB Zlín.

6.   Prehľad prinesenej dokumentácie a miesto jej uloženia

7. Osobitne vyhodnotený očakávaný prínos ZPC
Účasť je v súlade s podrobným opisom národného projektu NISPEZ a jeho  aktivity 4.1, v rámci ktorej je CVTI SR  riešiteľom úlohy  rozšírenia národného informačného systému o vede o novú funkcionalitu s rešpektovaním štandardov EÚ a zameraním na efektívnu prácu s projektmi vrátane prepojenia s inými informačnými systémami. 

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 

Súhlasím so zverejnením správy na internete: áno

Správu vypracovala:  Danica Zendulková	......................................................

Dátum: 4.6. 2013

Správu schválil:  prof. RNDr. J. Turňa, CSc. (riaditeľ)	......................................................